**GUVERNUL REPUBLICII MOLDOVA**

**HOTĂRÎRE**  nr.\_\_\_\_

din \_\_\_\_\_\_\_\_\_\_\_\_\_\_\_\_\_

Chișinău

**privind aprobarea Conceptului tehnic al Sistemului naţional de informare și comunicare pentru supravegherea pieţei** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În conformitate cu prevederile art. 34 din Legea privind supravegherea pieței în ceea ce privește comercializarea produselor nealimentare nr. 7 din 26.02.2016 (Monitorul Oficial, 2016, nr.79-89, art.146), Guvernul

**HOTĂRĂŞTE:**

1. Se aprobă Conceptul tehnic al Sistemului național de informare și comunicare pentru supravegherea pieţei, conform Anexei.
2. Ministerul Economiei va asigura realizarea prevederilor Conceptului tehnic al Sistemului naţional de informare și comunicare pentru supravegherea pieţei.
3. Autoritățile de supraveghere a pieței, vor implementa, în limitele competențelor funcționale prevederile Conceptului tehnic al Sistemului național de informare și comunicare pentru supravegherea pieţei.
4. Controlul asupra executării prezentei hotărîri se pune în sarcina Ministerului Economiei.

**PRIM-MINISTRU Pavel FILIP**

**Contrasemnează:**

**Viceprim-ministru**

**ministru al economiei Octavian CALMÎC**

Aprobat

prin Hotărîrea Guvernului

nr.\_\_\_\_ din\_\_\_\_\_\_\_\_ 2016

**Conceptul tehnic al Sistemului naţional de informare și comunicare pentru supravegherea pieţei**

**INTRODUCERE**

Conceptul sistemului naţional de informare și comunicare pentru supravegherea pieţei (în continuare Concept) specifică cerinţele de bază privind furnizarea informațiilor și preluarea acestora între autoritățile de supraveghere a pieței și organul vamal în cadrul activităților de supravegherea pieței privind comercializare produselor nealimentare.

Conceptul reprezintă o viziune generală asupra creării și funcționării sistemului informațional național care va conduce la sporirea capacității de gestionare pentru a sprijini în regim automatizat a măsurilor de supraveghere a pieței. Acesta stabileşte destinaţia/scopul şi obiectele sistemului, funcţiile sistemului, structura resurselor informaţionale, infrastructura informaţională a sistemului, cerinţele cu privire la securitatea şi protecţia informaţiilor.

Utilizarea sistemului va permite optimizarea în Republica Moldova a proceselor de suspendare a punerii în liberă circulație a produselor, suspendarea temporară, interzicere, retragerea produselor de pe piață și rechemarea produselor de la consumatori.

**Capitolul I**

**INFORMAŢII GENERALE**

1. Dispoziţii generale.

Sistemul naţional de informare și comunicare pentru supravegherea pieţei (în continuare – *SISP*), reprezintă un ansamblu de resurse şi tehnologii informaţionale, aflate în interconexiune şi destinate înregistrării, păstrării, prelucrării şi utilizării informaţiilor cu privire la agenții economici, autoritățile de supraveghere a pieței, suspendarea temporară a punerii la dispoziție pe piață a produselor, interzicerea punerii la dispoziție pe piață a produselor, retragerea produselor de pe piață și rechemare produselor de la consumatori.

1. Noţiuni de bază:

*concept* – document care descrie într-o formă generalizată trăsăturile esenţiale ale sistemului informaţional automatizat ca totalitate de viziuni interconectate despre funcţionarea sistemului;

*produs, monitorizarea pieţei, prescripţie, inspector, agent* *economic,* *program sectorial, supraveghere a pieţei, rechemare, retragere, examinarea mostrelor de produse, identificarea produselor, controlul caracteristicilor produselor,* *autorităţi de supraveghere a pieţei -* în sensul Legii nr.7 din  26 februarie 2016 privind supravegherea pieţei în ceea ce priveşte comercializarea produselor nealimentare

*produs periculos, risc grav –* în sensul Legii nr.422-XVI din 22 decembrie 2006 privind securitatea generală a produselor;

*distribuitor*, *introducere pe piaţă*, *importator*, *legislaţie comunitară de armonizare, marcaj CE, producător*, *punere la dispoziţie pe piaţă,* *reprezentant autorizat* – în sensul Legii nr.235 din 1 decembrie 2011 privind activităţile de acreditare şi de evaluare a conformităţii;

*colaborator vamal, punerea în liberă circulaţie*, *regim vamal* – în sensul Codului vamal al Republicii Moldova nr.1149-XIV din 20 iulie 2000;

*sistem informaţional* – în sensul Legii nr.467-XV din 21 noiembrie 2003 cu privire la informatizare şi la resursele informaţionale de stat;

1. Scopul creării SISP este:
2. sprijinirea, în regim automatizat a măsurilor corective de supraveghere a pieței;
3. organizarea interacţiunii eficiente şi a schimbului de informaţii dintre autoritățile de supraveghere a pieței și între acestea și organul vamal;
4. colectarea şi prelucrarea operativă a informaţiei privind trasabilitatea produselor, suspendarea temporară, interzicerea punerii la dispoziție pe piață a produselor, retragerea produselor de pe piață și rechemare produselor de la consumatori.
5. asigurarea securităţii informaţionale la formarea şi exploatarea resursei informaţionale SISP.
6. Principiile creării SISP sînt:
7. *principiul legitimităţii*, care presupune crearea şi exploatarea SISP în conformitate cu legislaţia în vigoare;
8. *principiul temeiniciei datelor* presupune introducerea datelor în Sistem pe baza documentelor autentice;
9. *principiul confidenţialităţii informaţiei*, presupune răspunderea colaboratorilor care activează în SISP pentru utilizarea şi difuzarea neregulamentară a informaţiei confidenţiale.
10. *principiul securităţii informaţionale*, prevede asigurarea nivelului dorit de integritate, exclusivitate, accesibilitate şi eficienţă a protecţiei datelor sistemului.
11. *principiul modularităţii şi scalabilităţii*, care semnifică posibilitatea dezvoltării sistemului fără modificarea componentelor create anterior.
12. *principiul compatibilităţii*, conform căruia SISP trebuie să fie compatibil cu Sistemul informațional automatizat „Registrul de stat al controalelor”.
13. Sarcinile de bază ale SISP:
14. crearea bazei de date actuale cu documente aferente supravegherii pieței;
15. actualizarea bazei de date conform datelor furnizate de autoritățile de supraveghere a pieței în procesul formării resurselor informaţionale de stat;
16. asigurarea protecţiei datelor şi a securităţii informaţionale în cadrul formării şi exploatării sistemului;
17. asigurarea acumulării informaţiilor cu ajutorul subdiviziunilor şi colaboratorilor desemnaţi.

**Capitolul  II**

**CADRUL JURIDIC AL SISTEMULUI**

1. Baza juridico-normativă a SISP este alcătuită din legislaţia naţională în vigoare a Republicii Moldova şi tratatele internaţionale la care Republica Moldova este parte. Crearea şi funcţionarea SISP este reglementată de următoarele acte legislative şi normative:
2. Legea nr.7 din 26 februarie 2016 privind supravegherea pieţei în ceea ce priveşte comercializarea produselor nealimentare;
3. Legea nr.422-XVI din 22 decembrie 2006 privind securitatea generală a produselor;
4. Legea nr.982-XIV din 11 mai 2000 privind accesul la informaţie;
5. Legea nr.467-XV din 21 noiembrie 2003 cu privire la informatizare şi la resursele informaţionale de stat;
6. Legea nr.71-XVI din 22 martie 2007 cu privire la registre;
7. Legea nr.133 din 8 iulie 2011 privind protecţia datelor cu caracter personal;
8. Hotărîrea Guvernului nr.1123 din 14 decembrie 2010 „Privind aprobarea Cerinţelor faţă de asigurarea securităţii datelor cu caracter personal la prelucrarea acestora în cadrul sistemelor informaţionale de date cu caracter personal”;
9. Hotărîrea Guvernului nr.857 din 31 octombrie 2013 „Cu privire la Strategia naţională de dezvoltare a societăţii informaţionale „Moldova Digitală 2020”;
10. Hotărîrea Guvernului nr.1076 din 23 septembrie 2016 „Pentru aprobarea Regulamentului privind procedurile de conlucrare între autorităţile de supraveghere a pieţei şi Serviciul Vamal”;
11. Hotărîrea Guvernului „Cu privire la aprobarea Metodologiei privind evaluarea riscurilor în cazul produselor nealimentare destinate consumatorilor şi selectarea măsurilor corective”.

**Capitolul III**

**Spaţiul funcţional al SISP**

1. **Funcțiile sistemului.**

SISP trebuie să asigure îndeplinirea funcţiilor de bază ale sistemului informaţional tip, precum şi îndeplinirea următoarelor funcţii specifice, grupate în următoarele blocuri funcţionale:

1. ***Blocul funcţiilor „Autoritățile de supraveghere a pieței",*** care include următoarele:
2. lista autorităților de supraveghere a pieței pe domenii reglementate;
3. atribuțiile principale ale autorităților de supraveghere a pieței.
4. ***Blocul funcţiilor „Suspendarea temporară a punerii la dispoziție pe piață a produselor*”**,include acțiunea de aducere a produselor în conformitate cu cerințele esențiale, atunci cînd există această oportunitate, ce se aplică produselor disponibile pe piață, inclusiv celor din depozitele producătorilor (importatorilor), și/sau produselor aflate la consumatori (utilizatori).
5. ***Blocul funcţiilor „Interzicerea punerii la dispoziție pe piață”***,include acțiunea de interzicere a punerii la dispoziție pe piață în cazul în care se constată că produsul prezintă un risc grav, care necesită o intervenţie rapidă, inclusiv un risc grav ale cărui efecte nu sînt imediate
6. ***Blocul funcţiilor* „*Retragerea produselor de pe piață și rechemarea produselor de la consumatori (utilizatori)*”** include următoarele acțiuni:
7. măsurile întreprinse de agentul economic nu conduc la prevenirea sau evitarea riscurilor pe care le prezintă produsul, sau la furnizarea unui produs conform cu cerinţele esenţiale
8. aplicarea oricăror altor măsuri nu poate asigura prevenirea sau evitarea riscurilor pe care le prezintă produsul, sau furnizarea unui produs conform cu cerinţele esenţiale.
9. ***Blocul funcţiilor „Notificarea Serviciul Vamal”*** include acțiunea de notificare a Serviciului Vamal în cazul produselor de import care nu corespund cerințelor esențiale sau care prezintă un risc grav.
10. **SISP conţine următoarele contururi funcţionale:**
11. Conturul evidenței automatizate a prescripțiilor eliberare de către autoritățile de supraveghere a pieței, acesta va conține lista tuturor prescripțiilor eliberate de către autoritățile de supraveghere a pieței și organul vamal.
12. Conturul evidenței automatizate de comunicare între autoritățile de supraveghere a pieței și organul vamal
13. Evidența prescripțiilor de suspendare temporară;
14. Evidența prescripțiilor de retragere de pe piață;
15. Evidența prescripțiilor de returnare de la consumatori;
16. Evidenta interzicerii punerii la dispoziție pe piață;
17. Evidența notificărilor către Serviciul Vamal.

**Capitolul IV**

**STRUCTURA ORGANIZATORICĂ**

1. Funcţiile de bază legate de formarea şi exploatarea SISP sunt distribuite între posesorul resursei informaţionale, deţinătorul acesteia şi registratorii sistemului.
2. Posesor al SISPeste Ministerul Economiei/ Cancelaria de Stat.
3. Deţinătorul SISP esteMinisterul Economiei.
4. Dreptul de gestiune asupra informaţiei sistemului infomațional îi revine Cancelariei de Stat.
5. Registratori ai informaţiei în SISP sunt:
6. Autoritățile de supraveghere a pieței conform Anexei la Legea nr.7 din 26 februarie 2016 privind supravegherea pieţei în ceea ce priveşte comercializarea produselor nealimentare;
7. Autoritatea vamală.
8. Autoritatea de coordonare a rețelei SISP este Ministerul Economiei;
9. Obiectele informaţionale reprezintă totalitatea de date care le caracterizează și care include:
10. furnizorul de date;
11. numărul documentului;
12. data şi timpul înregistrării;
13. agentul economic supus controlului;
14. adresa juridică;
15. Datele despre „produs”:
16. produsul supus controlului;
17. număr de produse neconforme;
18. declarația de conformitate și/sau certificatul de conformitate;
19. fotografii care ar duce la identificarea produsului;
20. descrierea neconformității.

**Capitolul VI**

**DOCUMENTELE SISTEMULUI**

1. Din categoria documentelor de intrare fac parte:
2. cererile de înregistrare;
3. actele ce confirmă necesitatea înregistrării;
4. cererile de modificare a informaţiei;
5. actele ce confirmă necesitatea efectuării modificărilor.
6. Din categoria documentelor de ieșire fac parte:
7. decizia de înregistrare;
8. decizia de refuz a înregistrării;
9. decizia de efectuare a modificărilor;
10. decizia de refuz a modificărilor;
11. informații extrase sub formă de rapoarte pentru o anumită perioadă de timp.

**Capitolul VII**

**SPAȚIUL INFORMAŢIONAL AL SISTEMULUI**

1. **Obiecte informaţionale**

    Totalitatea de obiecte informaţionale, care reprezintă resursa informaţională a SISP, cuprinde următoarele obiecte informaţionale:

1. Notificare - utilizată la comunicare și schimb de informații privind:
2. Activitățile de supraveghere a pieței;
3. Programele sectoriale și informațiile conexe acestora;
4. Sancțiunile aplicate.
5. autoritățile responsabile de supraveghere a pieței - subiecţi ai sistemului;
6. registrul electronic al prescripțiilor;
7. agenții economici;
8. apelul de urgență la ghișeul unic SISP;
9. mesajul expediat la SISP prin intermediul faxului, portalului web, SMS, MMS;
10. mesajul expediat la SISP prin poșta electronică comună;
11. notificare a organului vamal.

Schema generală a fluxurilor informaţionale în cadrul SISP este redată în fig.1.

Fig.1 Schema generală a fluxurilor informaţionale în cadrul SISP.

1. **Identificarea obiectelor informaţionale ale sistemului:**
2. **identificatorul obiectului** „notificare” este constituit din informări si comunicări între autoritățile de supraveghere a pieței și serviciul vamal și căruia i se alocă un număr de ordine unic generat de sistem în momentul înregistrării notificării;
3. **identificatorul obiectului** „autorităților responsabile de supraveghere a pieței” reprezintă instituția responsabilă de supravegherea pieței pe domeniul specific de activitate;
4. **identificatorul obiectului** „ registrul electronic al prescripțiilor” este registrul unde sunt incluse totalitatea prescripțiilor acordate agenților economici;
5. **identificatorul obiectului** „agenții economici” este lista producătorilor, reprezentanților autorizați, importatorilor și/sau distribuitorilor supuși controlului;
6. **identificatorul obiectului** „apelul de urgență la ghișeul unic SISP” este numărul de identificare care are următoarea structură: 0(22) XX XX XX sau YYY;
7. **identificatorul obiectului** „ mesajul expediat la SISP prin intermediul faxului, portalului web, SMS, MMS” este numărul de identificare care are următoarea structură: (telefon mobil);
8. **identificatorul obiectului** „mesajul expediat la SISP prin poșta electronică comună, unde fiecare membru al sistemului are acces la această poștă;
9. **identificatorul obiectului** „notificare a organului vamal” este informarea organului vamal cu privire la un tip de produs importat neconform, depistat pe piață.
10. **Scenarii de bază**

Scenariul de bază include o listă a evenimentelor ce se produc cu referinţă la obiectul informaţional şi se ţin la evidenţă în Sistem.

Scenariile de bază prin intermediul cărora se realizează funcţiile SISP se divizează în următoarele grupuri, legate de introducerea şi actualizarea informaţiei.

1. pentru obiectul informaţional „notificare”:

Luarea iniţială în evidenţă se efectuează la momentul recepţionării notificării din partea furnizorului de informații;

Actualizarea datelor: la recepţionarea informaţiei suplimentare din partea furnizorului cît și la introducerea sistematică a modificărilor (corectărilor, completărilor) în banca de date a Sistemului;

Scoaterea din evidenţă: la neprezentarea informaţiei în termen de către furnizor;

1. pentru obiectul informaţional „autoritățile responsabile de supraveghere a pieței”:

Luarea iniţială în evidenţă: numărul de identificare de stat al autorității de supraveghere a pieței (IDNO);

Actualizarea datelor: se efectuează la reorganizarea și/sau atribuirea domeniului de supraveghere a pieței unei alte entități.

Scoaterea din evidenţă: se efectuează la lichidarea autorității de supraveghere a pieței.

Actualizarea, luarea în evidență și/sau scoaterea din evidență se efectuează de către autoritatea de coordonare.

1. pentru obiectul informaţional „registrul electronic al prescripțiilor”:

Luarea iniţială în evidenţă: generarea unei prescripții noi;

Actualizarea datelor: la modificarea prescripțiilor reflectate în evidenţă cît și introducerea modificărilor într-o prescripție deja întocmită;

Scoaterea din evidenţă: se păstrează în sistem permanent.

1. pentru obiectul informaţional „agenții economici”:

Luarea iniţială în evidenţă: se efectuează la încadrarea pentru prima dată a entității pentru acordarea prescripției pentru punerea la dispoziție pe piață a produselor neconforme;

Actualizarea datelor: la reorganizarea unităţii de drept;

Scoaterea din evidenţă: la sistarea activităţii persoanei juridice;

1. pentru obiectul informaţional „apelul de urgență la ghișeul unic SISP”:

Luarea iniţială în evidenţă: la preluarea apelului telefonic la ghișeul unic SISP;

Actualizarea datelor: la recepţionarea informaţiei suplimentare cu referinţă la apelul preluat anterior;

Scoaterea din evidenţă:la transferarea apelului din statut activ în cel inactiv, cu transmiterea ulterioară în baza de date de arhivă a apelurilor înregistrate.

1. pentru obiectul informaţional „mesajul expediat la SISP prin intermediul faxului, portalului web, SMS, MMS”:

Luarea iniţială în evidenţă: la preluarea mesajului primit la numărul de telefon mobil, prin intermediul faxului, portalului web, SMS, MMS;

Actualizarea datelor: după prelucrarea mesajului expediat la numărul de telefon mobil, prin intermediul faxului, portalului web, SMS, MMS;

Scoaterea din evidenţă: la transferarea mesajului din statut activ în cel inactiv, cu transmiterea ulterioară în baza de date de arhivă a mesajelor înregistrate.

1. pentru obiectul informational „mesajul expediat în SISP prin poșta electronică comună”:

Luarea iniţială în evidenţă: la preluarea mesajului prin poșta comună a membrilor sistemului;

Actualizarea datelor: la recepţionarea informaţiei suplimentare cu referinţă la mesajul primit anterior;

Scoaterea din evidenţă:la transferarea mesajelor din statut activ în cel inactiv, adică transferarea mesajelor în baza de date de arhivă.

1. pentru obiectul informational „alertă a organului vamal”:

Luarea iniţială în evidenţă:la momentul înregistrării de către o autoritate de supraveghere a pieței a unui produs/lot de produse privind neconformitatea sau riscul care ar putea să îl prezinte;

Actualizarea datelor: la recepţionarea informaţiei suplimentare privind produsul/lotul de produse privind riscul atribuit, fotografii care duc la identificarea produselor

Scoaterea din evidenţă: se păstrează în sistem permanent.

1. **Datele.**

Datele reprezintă o totalitate a atributelor obiectelor informaţionale şi includ:

1. **date privind notificarea**
2. identificatorul notificării;
3. tipul notificării;
4. data înregistrării notificării;
5. numărul de ordine unic generat de sistem în momentul înregistrării notificării.

**2. date privind autoritățile responsabile de supraveghere a pieței - subiecţi ai sistemului**

a) IDNO-ul al autorității de supraveghere a pieței;

b) domeniul de competenţă al autorităţilor de supraveghere a pieţei

c) lista autorităţilor responsabile de supravegherea pieţei pe domenii reglementate.

**3. date privind registrul electronic al prescripțiilor**

1. numărul de ordine unic generat de sistem în momentul înregistrării;
2. prescripţiile emise de către autorităţile de supraveghere a pieţei;
3. data înregistrării prescripţiei.

**4. date privind agenții economici**

a) numărul de identificare de stat (IDNO);

b) domiciliul (adresa juridică);

c) statutul.

**5. date privind apelul de urgență la ghișeul unic SISP**

a) identificatorul apelului;

b) tipul adresării;

c) timpul înregistrării apelului;

d)gradul de pericol.

**6. date privind mesajul expediat la SISP prin intermediul faxului, portalului web, SMS, MMS inclusiv** prin poșta electronica comună

 a) numărul de telefon, adresa poştei electronice, adresa protocolului internet (IP);

 b) timpul înregistrării apelului;

 c) gradul de pericol.

**7.** **date privind alertele organului vamal**

a) numărul de ordine unic generat de sistem în momentul înregistrării;

b) autoritatea care alertează organul vamal privind neconformitate unui produs.

1. **Clasificatoarele**

În scopul asigurării veridicităţii şi reducerii volumului informaţiei stocate în sistem, se utilizează sistemul de clasificatoare care pot fi divizate în trei grupuri:

a) internaţionale;

b) naţionale ale RM;

c) intrasistemice:

Clasificatoarele intrasistemice se elaborează şi se utilizează în cadrul SISP doar în cazurile absenţei clasificatoarelor naţionale şi internaţionale aprobate.

1. **Interacţiunea cu alte resurse informaţionale**

Pentru asigurarea formării corecte a resursei informaţionale, este necesară organizarea accesului la resursele informaţionale ale sistemului informațional automatizat “[Registrul de Stat al Controalelor](https://controale.gov.md/en/acasa)”

**Capitolul VIII**

**Spațiul tehnologic al sistemului SISP**

1. **Nivelurile de infrastructură**

Infrastructura informaţională de comunicaţii electronice a SISP este structurată în două niveluri:

1. Central;
2. Regional.

 Nivelul central al infrastructurii informaţionale este amplasat la Cancelaria de Stat fiind destinat pentru asigurarea stocării informaţiei, prezentarea ei utilizatorilor şi dirijarea sistemului.

 Nivelul regional este situat la autoritățile responsabile de supraveghere a pieței. La acest nivel, principala funcţie fiind prevederile art.7 din Legea privind supravegherea pieței în ceea ce privește comercializarea produselor nealimentare.

**Capitolul IX**

**SECURITATEA ŞI PROTECŢIA INFORMAȚIEI**

1. Prin securitate informaţională se înţelege protecţia resurselor informaţionale şi a infrastructurii informaţionale împotriva acţiunilor premeditate sau accidentale cu caracter natural sau artificial, care au ca rezultat cauzarea prejudiciului participanţilor la schimbul informaţional.

Sistemul securităţii informaţionale reprezintă o totalitate de măsuri juridice, organizatorice, economice şi tehnologice, orientate spre prevenirea pericolelor pentru resursele şi infrastructura informaţională.

1. **Pericole asociate securităţii informaţionale**

Prin pericol pentru securitatea informaţională se înţelege un eveniment sau o acţiune potenţial posibilă, orientată spre cauzarea unui prejudiciu resurselor sau infrastructurii informaţionale.

Principalele pericole pentru securitatea informaţională a SISP sunt:

1. colectarea şi utilizarea ilegală a informaţiei;
2. încălcarea tehnologiei de prelucrare a informaţiei;
3. implementarea în produsele software şi hardware a componentelor care realizează funcţii neprevăzute în documentaţia la aceste produse;
4. elaborarea şi răspîndirea programelor care afectează funcţionarea normală a sistemelor informaţionale şi informaţionale de telecomunicaţii, precum şi a sistemelor securităţii informaţionale;
5. nimicirea, deteriorarea, suprimarea radioelectronică sau distrugerea mijloacelor şi sistemelor de prelucrare a informaţiei, de telecomunicaţii şi legătură;
6. influenţarea sistemelor cu parolă-cheie de protecţie a sistemelor automatizate de prelucrare şi transmitere a informaţiei;
7. compromiterea cheilor şi mijloacelor de protecţie criptografică a informaţiei;
8. scurgerea informaţiei prin canale tehnice;
9. implementarea dispozitivelor electronice pentru interceptarea informaţiei în mijloacele tehnice de prelucrare, păstrare şi transmitere a informaţiei prin canale de comunicaţie, precum şi în încăperile de serviciu ale organelor puterii de stat;
10. nimicirea,  deteriorarea,  distrugerea sau  sustragerea suporturilor de informaţie mecanice sau a altor suporturi;
11. interceptarea informaţiei în reţelele de transmitere a datelor şi în liniile de comunicaţii, decodificarea acestei informaţii şi impunerea informaţiei false;
12. utilizarea tehnologiilor informaţionale autohtone şi străine necertificate, a mijloacelor de protecţie a informaţiei, a mijloacelor de informatizare, de telecomunicaţii şi comunicaţii la crearea şi dezvoltarea infrastructurii informaţionale;
13. accesul neautorizat la resursele informaţionale din băncile şi bazele de date;
14. încălcarea restricţiilor legale privind răspîndirea informaţiei.
15. Scopurile şi de bază de asigurare a securităţii informaţionale sînt:

 a) asigurarea confidenţialităţii informaţiei, adică prevenirea primirii informaţiei de către persoanele fără drepturi şi împuterniciri corespunzătoare;

b) asigurarea integrităţii logice a informaţiei, adică prevenirea introducerii, actualizării şi nimicirii neautorizate a informaţiei;

c) asigurarea integrităţii fizice a informaţiei;

d) asigurarea protecţiei infrastructurii informaţionale împotriva deteriorării şi tentativelor de modificare a funcţionării.

Mecanismele de bază de asigurare a securităţii informaţionale sînt:

 a)autentificarea şi autorizarea informației;

b) dirijarea accesului la informație;

c) înregistrarea acţiunilor şi auditul

d) criptarea informaţiei.

Una dintre cele mai vulnerabile verigi în sistemul securităţii informaţionale este factorul uman. În consecinţă, un element important al securităţii informaţionale este studierea de către personal a metodelor şi procedeelor de contracarare a pericolelor.

**Capitolul IX**

**DISPOZIŢII FINALE**

1. Pentru finalizarea lucrărilor de creare a sistemului este necesară crearea băncii de date a SISP.